b'\n_START_ARTICLE_\nUniformni polihoron\n_START_PARAGRAPH_\nUniformni polihoron je v geometriji polihoron ali 4-politop, ki je ogli\xc5\xa1\xc4\x8dno prehoden. Njegove celice so uniformni poliedri.\n_START_SECTION_\nSkupina BC4\n_START_PARAGRAPH_\nTa skupina ima diploidno heksadekahori\xc4\x8dno simetrijo reda 24*16=384: 4!=24 permutacij \xc5\xa1tirih osi, 2\xe2\x81\xb4=16 pa je za zrcaljenje na vsaki osi.\n_START_SECTION_\nSkupina H4\n_START_PARAGRAPH_\nTa skupina ima diploidno heksakozihori\xc4\x8dno simetrijo reda 120*120=24*600=14400: 120 je za vsakega od 120 dodekaedrov ali 24 za vsakega od 600 tetraedrov.\n_START_SECTION_\nKonveksne poliederske prizme\n_START_PARAGRAPH_\nNajbolj razumljiva dru\xc5\xbeina prizmati\xc4\x8dnih polihoronov so poliederske prizmeki so produkt poliedra z daljico. Celice tak\xc5\xa1nega polihorona sta dva identi\xc4\x8dna uniformna poliedra, ki le\xc5\xbeita v vzporednih ravninah (imenujemo jih osnovne celice) povezuje ju plast prizem (to so stranske celice). Ta dru\xc5\xbeina vklju\xc4\x8duje prizme 75 neprizmati\xc4\x8dnih uniformnih poliedrov._NEWLINE_Znanih je 18 konveksnih poliederskih prizem, ki jih naredimo iz 5 platonskih teles in 13 arhimedskih teles ter neskon\xc4\x8dno dru\xc5\xbeino trirazse\xc5\xbenih prizem in antiprizem. Simetrijsko \xc5\xa1tevilo poliedrskih prizem je dvakrat ve\xc4\x8dje kot za osnovne poliedre.'